7. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 12424 της 30 Ιαν./6 Φεβρ. 1962  (ΦΕΚ Β΄ 41) Περί καθορισμού τρόπου καταθέσεως αποδοχών διδακτικού Προσωπικού Ιδιωτικών Σχολείων. Έχοντες υπ’ όψει τας διατάξεις του Α.Ν. 2545/1940 και του Ν.Δ. 3855/1958, καθ’ ας αι αποδοχαί του διδακτικού προσωπικού των Ιδιωτικών Εκπαιδευτηρίων κατατίθενται υπό των Ιδιοκτητών των Ιδιωτικών Εκπαιδευτηρίων την 25ην εκάστου μηνός παρά τω πλησιεστέρω υποκαταστήματι της Εθνικής Τραπέζης, εξ ης εισπράττονται υπό των Σελ.554(α) Τεύχος 465-Σελ.116  δικαιούχων ως και την υπ’ αριθ. 21/1962 απόφασιν του Συμβουλίου της Επικρατείας, αποφασίζομεν: Καθορίζομεν τον τρόπον της καταθέσεως των αποδοχών εις την Τράπεζαν υπό των Ιδιοκτητών και της εισπράξεως υπό των δικαιούχων ως ακολούθως: Έκαστος Ιδιοκτήτης Ιδιωτικού Σχολείου υποχρεούται να καταθέτη την 25ην εκάστου μηνός το σύνολον των αποδοχών του διδακτικού προσωπικού του σχολείου του, επί τη βάσει μισθοδοτικής καταστάσεως συντασσομένης υπ’ αυτού και θεωρουμένης υπό του Διευθυντού του σχολείου, δια την ακρίβειαν του περιεχομένου. Εν τη μισθοδοτική ταύτη καταστάσει δέον να καθορίζεται αναλυτικώς δι’ έκαστον μισθοδοτούμενον ο βασικός αυτού μισθός, τα παντός είδους επιδόματα, αι κρατήσεις υπέρ τρίτων και το πληρωτέον εις τον δικαιούχον υπόλοιπον ποσόν. Έκαστος δικαιούχος λαμβάνων τας αποδοχάς του επί τη βάσει της κατατεθειμένης υπό του Ιδιοκτήτου εις την Τράπεζαν καταστάσεως υπογράφει παραπλεύρως του εις την κατάστασιν ονόματός του. Ακριβές αντίγραφον της ανωτέρω μισθοδοτικής καταστάσεως θεωρημένον υπό της Τραπέζης ότι κατετέθη εις αυτήν μετά της καταστάσεως και το σύνολον των χρημάτων δια τους δικαιούχους ως αναγράφεται εν τη μισθοδοτική καταστάσει υποβάλλεται υπό του διευθυντού του σχολείου εις τον οικείον Επιθεωρητήν δια την παρακολούθησιν υπ’ αυτού της πιστής εφαρμογής της παρούσης. Βλ. και Β.Δ. 172/1969 περί υπαγωγής του προσωπικού των αναγνωρισθέντων ως ισοτίμων προς τα Δημόσια Σχολείων εις τα Ταμείον Αρωγής Υπαλλήλων αρμοδιότητος Υπουργείου Παιδείας, Ταμείον Προνοίας Δημοσίων Υπαλλήλων και Μ.Τ. Πολιτ. Υπαλλήλων. Δια την ιδιωτικήν εκπαίδευσιν εν γένει βλ. και άρθρ. 57 Ν.Δ. 651/1970 (τόμ. 32 σελ. 116, 23). Δια τας συντάξεις του προσωπικού της ιδιωτ. εκπαιδεύσεως βλ. άρθρ. 2 παρ. 1 Α.Ν. 1854/1951 (τόμ. 29 σελ. 48). Δια τας αμοιβάς αυτού βλ. και υπουργικάς αποφάσεις εν τόμω 15Α 2  σελ. 189. Δια το προσωπικόν των ιδιωτικών επαγγελματικών σχολών βλ. και αποφ. 33923/1972 (κατωτ. σελ. 576,15) 32.Ζ.β.7 Προσωπικό Ιδιωτικών Εκπαιδευτηρίων 